CELEX: 62013CA0330
Language: hr
Date: 2014-06-12 00:00:00
Title: Predmet C-330/13: Presuda Suda (šesto vijeće) od 12. lipnja 2014. (zahtjev za prethodnu odluku koji je uputio l’Аdministrativen sad – Burgas -Bugarska) – Lukoyl Neftohim Burgas AD protiv Nachalnik na Mitnicheski punkt „Pristanishte Burgas Tsentar” pri Mitnitsa Burgas (Zahtjev za prethodnu odluku — Zajednička carinska tarifa — Kombinirana nomenklatura — Razvrstavanje robe — Roba opisana kao teška ulja, ulja za podmazivanje; druga ulja namijenjena podvrgavanju specifičnom procesu’ — Tarifni brojevi 2707 i 2710  — Aromatski i nearomatski sastojci — Odnos između kombinirane nomenklature i harmoniziranog sustava)

25.8.2014   
            
            
               HR
            
            
               Službeni list Europske unije
            
            
               C 282/14
            
         Presuda Suda (šesto vijeće) od 12. lipnja 2014. (zahtjev za prethodnu odluku koji je uputio l’Аdministrativen sad – Burgas -Bugarska) – Lukoyl Neftohim Burgas AD protiv Nachalnik na Mitnicheski punkt „Pristanishte Burgas Tsentar” pri Mitnitsa Burgas
   (Predmet C-330/13) (1)
   
   ((Zahtjev za prethodnu odluku - Zajednička carinska tarifa - Kombinirana nomenklatura - Razvrstavanje robe - Roba opisana kao teška ulja, ulja za podmazivanje; druga ulja namijenjena podvrgavanju specifičnom procesu’ - Tarifni brojevi 2707 i 2710 - Aromatski i nearomatski sastojci - Odnos između kombinirane nomenklature i harmoniziranog sustava))
   2014/C 282/19
   Jezik postupka: bugarski
   
      Sud koji je uputio zahtjev
   
   Аdministrativen sad – Burgas
   
      Stranke glavnog postupka
   
   
      Tužitelj: Lukoyl Neftohim Burgas AD
   
      Tuženik: Nachalnik na Mitnicheski punkt „Pristanishte Burgas Tsentar” pri Mitnitsa Burgas
   
      Izreka
   
   
               1.
            
            
               Kriterij koji treba uzeti u obzir kako bi se proizvod s karakteristikama kakve ima predmetni proizvod iz glavnog postupka razvrstao u broj 2707 ili u broj 2710 iz Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi, kako je izmijenjena Uredbom Komisije (EU) br. 1006/2011 od 27. rujna 2011., sadržaj je mase aromatskih sastojaka u odnosu na masu nearomatskih sastojaka.
            
         
               2.
            
            
               Pojmove „aromatski sastojci” iz poglavlja 27. Kombinirane nomenklature Priloga I. Uredbi br. 2658/87, kako je izmijenjena Uredbom Komisije (EU) br. 1006/2011, treba tumačiti puno šire nego pojmove „aromatski ugljikovodici”.
            
         
               3.
            
            
               Načelno je na nacionalnim vlastima da utvrde koja je metoda najprikladnija za određivanje sadržaja aromatskih sastojaka u danom proizvodu kako bi ga se razvrstalo u tarifni broj 2707 ili u tarifni broj 2710 Kombinirane nomenklature Priloga I. Uredbi br. 2658/87, kako je izmijenjena Uredbom Komisije (EU) br. 1006/2011.
            
         
               4.
            
            
               Točku 1. Napomena s objašnjenjem Kombinirane nomenklature Priloga I. Uredbi br. 2658/87, kako je izmijenjena Uredbom Komisije (EU) br. 1006/2011 za podbrojeve 2707 99 91 i 2707 99 99, treba tumačiti kao da nije konačna, na način da proizvod koji spada pod tarifni broj 2707 navedene nomenklature, ali ne može biti razvrstan u konačan podbroj, treba razvrstati u podbroj 2707 99 99 te iste Kombinirane nomenklature.
            
         
      (1)  SL C 245, 24.8.2013.